แม่ผ่าตัดสมองเนื่องจากเส้นเลือดในสมองแตกมีอาการชักเกร็ง นำส่ง รพ. แจ้งต้องผ่าสมองด่วน เพราะเลือดออกไหลไปทั่วสมองแล้ว(แม่ทานยาสลายลิ่มเลือดเป็นประจำเนื่องจากเป็นโรคเส้นเลือดตีบในสมอง และมีความดันสูงกับเบาหวานเป็นโรคประจำตัวอีก) พอผ่าออกมาแล้วมีอาการสมองบวม ความดันสูง หายใจเองไม่ได้ ขยับตัวไม่ได้ ตอนนี้ต้องเจาะคอ แต่ย้ายออกจากห้อง ซีซียูแล้ว มาอยู่ห้องรวม มีอาการไข้และมีเสมหะเยอะค่ะ ไข้สูง ขึ้นๆลงๆ เป็นเพราะอะไรค่ะ ต้องปฎิบัติอย่างไรบ้าง ใช่อาการติดเชื้อหรือเปล่า ก็อยากให้ออกจาก รพ.เร็วๆ ทั้งๆที่อาการไข้และมีเสมหะยังไม่ดีขึ้น และยังหายใจเองไม่ได้เป็นปกติ ต้องใช้ออกซิเจนช่วย มีอาการโปรตีนในเลือดต่ำ มือบวมอีกค่ะ ต้องรบกวนขอคำแนะนำด้วยนะคะ เพราะก็รรบอยากให้ออก รพ. อุปกรณอะไรที่บ้านก็ยังไม่พร้อมเลยค่ะ กลุ้มใจมากๆ
สวัสดีคะ เรียนอย่างนี้ก่อนนะค่ะ โดยทั่วไป ในคนไข้ที่มีเรื่องของภาวะความดันโลหิตสูง เบาหวาน และมีเรื่องของความผิดปรกติของเส้นเลือดในสมอง ที่เป็นเส้นเลือดในสมองตีบ และมีภาวะเส้นเลือดในสมองแตก ต้องได้รับการผ่าตัดไม่สามารถที่จะขยับตัวไปมาได้ หรือ ช่วยเหลือตัวเองได้น้อยมากๆ และตอนนี้ต้องมีเรื่องการเจาะคอ หรือ อาจจะต้องได้รับการให้อาหารทางสายยาง จะต้องคำนึงถึงภาวะดังต่อไปนี้ค่ะการติดเชื้อ ไม่ว่าจะเป็นการติดเชื้อทางเดินหายใจ การติดเชื้อในระบบปัสสาวะ การติดเชื้อเรื่องของแผลกดทับปัญหาเรื่องการขยับของร่างกาย และข้อ ซึ่งอาจจะทำนำซึ่งการติดของข้อปัญหาเรื่องของการใช้ยา หรือ การจัดยาให้ถูกต้อง การควบคุมโรคปัญหาเรื่องของการดูแลทั่วไป เช่น การอาบน้ำ เช็ดตัว การเคลื่อนย้ายปัญหาภาวะแทรกซ้อนจากโรคดังนั้นมาดูกันค่ะ ว่าเราจะเตรียมตัวในการรับคนไข้เหล่านี้กลับสู่ครอบครัวได้อย่างไรค่ะการเตรียมในเรื่องของเตียงผู้ป่วยอาจจะต้องเป็นเตียงที่ใช้ใน โรงพยาบาล และมีเรื่องของเตียงลม เพื่อป้องกันแผลกดทับ เตียงสามารถไขหัวสูงได้เพื่อป้องกันการสำลัก และสามารถดูดเสมหะได้ง่ายการเตรียมอุปกรณ์ในการดูดเสมหะ ถังออกซิเจน และอุปกรณ์ช่วยในเรื่องการทำให้ลดความข้นของเสมหะ อาจจะเป็นน้ำเกลือ กรณีที่คนไข้เจาะคอแล้วการเตรียมอุปกรณ์ในการทำอาหารปั่น การใส่สายให้อาหาร ในกรณีที่คนไข้กินเองไม่ได้หรือกลืนไม่ได้การใส่สายสวมปัสสาวะและการดูแลไม่ให้มีเรื่องของการบาดเจ็บและการติดเชื้อ ถ้ากรณีที่คนไข้ไม่สามารถที่จะปัสสาวะเองได้การเตรียมความรู้ให้กับผู้ดูแล คือ เรื่องการดูแลเกี่ยวกับการจัดยา การพลิกตัว การให้อาหาร และดูดเสมหะ การช่วยในเรื่องสุขอนามัย และอาจจะช่วยเรื่องของการทำกายภาพบำบัดเรื่องการขยับข้อ เพื่อลดการติดของข้อการปรึกษาเกี่ยวกับการฝึกทำกายภาพบำบัดการเตรียมญาติคนไข้ในเรื่องความเข้าใจของโรคและกลไก และการเปลี่ยนแปลงของโรคเรื่องการฝากเลี้ยงดูในสถานพยาบาลอาจจะเป็นอีกทางเลือดหนึ่ง ในกรณีที่คนไข้ยังต้องได้รับการดูแลอย่างใกล้ชิดอีกซักระยะหนึ่งค่ะ